cyanic-selkie/wikianc huggingface dataset:
อำเภอบางระจัน
ประวัติ
ต่อมาเมื่อ ปี พ.ศ. 2442 ได้ย้ายที่ว่าการอำเภอมาตั้งบนฝั่งซ้ายของแม่น้ำน้อย ณ หมู่ที่ 4 ตำบลสิงห์ ซึ่งเป็นที่ตั้งในปัจจุบัน ในชั้นแรกเป็นเสาไม้แก่น พื้นฝากระดาน หลังคามุงจาก เป็นที่ทำการ ต่อมาเมื่อ พ.ศ. 2461 อาคารหลังนี้ได้ชำรุดทรุดโทรมเป็นอย่างมาก ไม่สามารถที่จะซ่อมแซมให้มั่นคงแข็งแรงได้ ทางราชการจึงได้ตั้งอาคารที่ว่าการอำเภอขึ้นใหม่ ตามแบบแปลนของทางราชการ เป็นอาคารไม้ ใต้ถุนสูง ทรงปั้นหยา เสาก่ออิฐถือปูน พื้นฝาไม้สัก หลังคามุงกระเบื้อง ทำการก่อสร้างอยู่ 1 ปี จึงแล้วเสร็จ การก่อสร้างได้ดำเนินไปในสมัยที่ ขุนประสิทธิ์นรกรรม (เจียน หงษ์ประภาส) ดำรงตำแหน่งนายอำเภอ
ต่อมาทางราชการ ได้พิจารณาเห็นว่า ชื่ออำเภอสิงห์ เป็นชื่อพ้องกับจังหวัดสิงห์บุรี อีกประการหนึ่งสมัยนั้นทางราชการ ได้ฟื้นฟูสถานที่หรือกิจกรรมสำคัญทางประวัติศาสตร์ จึงเล็งเห็นว่า ในท้องที่อำเภอเป็นที่ตั้งของค่ายบางระจันในอดีต ซึ่งเป็นวีรกรรมอันยิ่งใหญ่ ที่ประชาชนได้สมัครสมานกลมเกลียว เสียสละชีวิต และเลือดเนื้อ ทำการสู้รบกับพม่า ในสมัยกรุงศรีอยุธยาเป็นราชธานี เพื่อเป็นอนุสรณ์แก่ชาวบ้านบางระจันผู้กล้าหาญ จึงได้เปลี่ยนชื่ออำเภอสิงห์ มาเป็นอำเภอ "บางระจัน" ตั้งแต่ พ.ศ. 2482 จนถึงปัจจุบัน อนึ่ง อำเภอค่ายบางระจันในปัจจุบัน ซึ่งแต่เดิมขึ้นกับอำเภอบางระจัน และเป็นที่ตั้งของค่ายประวัติศาสตร์ "วีรชนชาวบ้านบางระจัน" นั้น ได้มีพระบรมราชโองการโปรดเกล้า ฯ เป็นพระราชกฤษฎีกาแยกเป็นเอกเทศ เป็นอำเภอค่ายบางระจัน เมื่อ 8 กันยายน 2519
การปกครองส่วนภูมิภาค
อำเภอบางระจันแบ่งเขตการปกครองย่อยออกเป็น 8 ตำบล ได้แก่
การปกครองส่วนท้องถิ่น
ท้องที่อำเภอบางระจันประกอบด้วยองค์กรปกครองส่วนท้องถิ่น 6 แห่ง ได้แก่
ตะปู
ตะปู เป็นอุปกรณ์ที่ทำมาจากโลหะ มีลักษณะแข็ง ปลายแหลม รูปร่างคล้ายเข็ม ตะปูส่วนมากทำมาจากเหล็ก มักใช้สำหรับการยึด ตรึง หรือเพื่อติดวัตถุชนิดต่าง ๆ ในงานไม้ งานก่อสร้าง และงานวิศวกรรม ตะปูมักถูกใช้งานร่วมกับค้อน โดยใช้ค้อนในการตีหรือตอกเพื่อดันตะปูให้ผ่านเข้าไปในวัตถุที่ต้องการ จะขาดอย่างใดอย่างหนึ่งไม่ได้.
ประวัติ
ประวัติของตะปูประกอบด้วย 3ช่วงด้วยกันคือ
ช่วงที่ตะปูทำด้วยมือ(การตีขึ้นรูป)
ตะปูอาจเกิดขึ้นตั้งแต่ช่วงยุคอียิปต์โบราณ โดยมีหลักฐานการค้นพบตะปูที่ทำด้วยสำริดอายุประมาณ 3400ปีก่อนคริสตกาล ถัดมาในยุคโรมันโบราณ ในคัมภีร์ไบเบิล ได้มีการบันทึกเกี่ยวกับการนำตะปูมาใช้โดยกษัตริย์เดวิดเพื่อสร้างวิหารโซโลมอน จนกระทั่งถึงช่วงประมาณ ค.ศ. 1800 ตะปูยังคงทำด้วยมือด้วยช่างทำตะปู
ช่วงที่ตะปูทำด้วยการตัด
จากในช่วงอดีต ตะปูได้ถูกประดิษฐ์ขึ้นมาด้วยมือ ทำให้ตะปูประดิษฐ์ได้ช้า มีจำนวนน้อยและราคาแพง ในช่วงปี ค.ศ. 1790 ถึง ค.ศ. 1820 ประเทศอังกฤษและอเมริกาได้พัฒนาเครื่องจักรสำหรับผลิตตะปูเพื่อเพิ่มความเร็วในการผลิต โดยการตัดแท่งเหล็กและดัดหัวตะปูไปพร้อมๆกัน
ช่วงที่ตะปูทำจากเส้นลวด (เครื่องจักร)
ในช่วงปี ค.ศ. 1880 ถึง ค.ศ. 1910 การผลิตตะปูได้ปรับเปลี่ยนให้ผลิตขึ้นจากขดลวด และขั้นตอนการผลิตตะปูได้ถูกพัฒนาจนเครื่องจักรสามารถผลิตได้เองอัตโนมัติ ทำให้สามารถผลิตได้มากและราคาไม่แพงอีกต่อไป
เธอทำให้ได้รู้
"เธอทำให้ได้รู้" เป็นซิงเกิลของวงดนตรีโปเตโต้ ประพันธ์เนื้อร้องโดย เหมือนเพชร อำมะระ แต่งทำนองโดย กัณฑ์กณัฐ อังคณาจีรธิติ, เหมือนเพชร อำมะระ และเรียบเรียงโดย กัณฑ์กณัฐ อังคณาจีรธิติ, โปเตโต้ ออกจำหน่ายในวันที่ 6 มิถุนายน พ.ศ. 2560 สังกัดจีนี่เรคอร์ดส ในเครือจีเอ็มเอ็ม แกรมมี่
วันเยาวชนสากล
วันเยาวชนสากล (International Youth Day) เป็นวันเพื่อสร้างความตระหนักที่กำหนดโดยสหประชาชาติ วันเยาวชนสากลครั้งแรกมีขึ้นในวันที่ 12 สิงหาคม 2000 เช่นเดียวกับวันเพื่อสร้างความตระหนักทางการเมืองอื่น ๆ เช่น วันคุ้มครองโลก (เอิร์ธเดย์) จุดประสงค์ของวันดังกล่าวคือเพื่อเรียกความสนใจในประเด็นกฎหมายและวัฒนธรรม ที่เกี่ยวกับกลุ่มประชากรที่กำลังตกอยู่ในอันตราย
ฟีลิป เดอ ลานัว
เคานต์ฟีลิป เดอ ลานัว (Philippe de Lannoy) เกิดเมื่อวันที่ 18 สิงหาคม 2465 ณ บรัสเซลส์ ประเทศเบลเยียม เป็นพระโอรสในเจ้าหญิงมารี เบียทริกซ์แห่งลีญ และเคานต์พอล ชาลส์ เดอ ลานัว เขาเป็นพระนัดดาในแอร์แน็สต์ เจ้าชายที่ 10 แห่งลีญ และเป็นพระญาติในมีแชล เจ้าชายที่ 14 แห่งลีญ ด้านชีวิตส่วนตัว เขาสมรสกับอาลิกซ์ เดอ ลานัว เมื่อปี 2508 มีพระบุตรดังนี้
เขาเสียชีวิตเมื่อวันที่ 10 มกราคม 2562 ในการนี้ สมเด็จพระราชินีมาตีลด์แห่งเบลเยียมในฐานะตัวแทนพระราชวงศ์เบลเยียม เสด็จพระราชดำเนินไปทรงร่วมพิธีศพด้วย ณ โบสถ์แซงต์-อามันด์ในฟราสเนส-เลซ-อันวาอิง
พีชเมลบา
พีชเมลบา (Peach Melba) เป็นของหวานที่ประกอบด้วยไอศกรีมวานิลลาและท้อ ราดด้วยซอสแรสเบอร์รี
พีชเมลบาคิดค้นในปี ค.ศ. 1892 โดยโอกุสต์ เอสกอฟีเย เชฟประจำโรงแรมซาวอยในลอนดอน เมื่อดยุกแห่งออร์เลอ็องจัดงานเลี้ยงฉลองให้เนลลี เมลบา นักร้องเสียงโซปราโนหลังเธอแสดงอุปรากร โลเอินกรีน เอสกอฟีเยเสิร์ฟของหวานด้วยหงส์สลักจากน้ำแข็งที่ภายในมีไอศกรีมวานิลลาและท้อ ด้านบนตกแต่งด้วยสายไหม ต่อมาในปี ค.ศ. 1900 เอสกอฟีเยปรับสูตรใหม่โดยเปลี่ยนเป็นราดซอสแรสเบอร์รีด้านบนแทน นอกจากสูตรที่ใช้ท้อเป็นส่วนประกอบแล้ว บางครั้งยังมีการใช้แพร์ เอพริคอตหรือสตรอว์เบอร์รี นอกจากนี้อาจใช้เยลลีเรดเคอร์แรนต์แทนซอสแรสเบอร์รี
วัดปทุมวารี
วัดปทุมวารี หรือ วัดประทุมวารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเตราะบอน อำเภอสายบุรี จังหวัดปัตตานี
วัดปทุมวารีตั้งวัดเมื่อ พ.ศ. 2325 ได้รับพระราชทานวิสุงคามสีมาครั้งหลังเมื่อวันที่ 6 เมษายน พ.ศ. 2542 เดิมชื่อ วัดกะลาพอ ต่อมาชาวบ้านเรียก วัดเตราะบอน ตามชื่อหมู่บ้าน และเปลี่ยนเป็นวัดปทุมวารีในสมัยรัฐนิยมเมื่อ พ.ศ. 2485 กรมศิลปากรได้ประกาศขึ้นทะเบียนเป็นโบราณสถานเมื่อวันที่ 22 กันยายน พ.ศ. 2548
สำนักข่าวกรองแห่งชาติ
สำนักข่าวกรองแห่งชาติ (อักษรย่อ: สขช.) (National Intelligence Agency: NIA) เป็นหน่วยงานราชการระดับกรม ในสังกัดสำนักนายกรัฐมนตรี เป็นหน่วยข่าวพลเรือนระดับชาติหน่วยเดียวของประเทศไทย มีผู้อำนวยการเป็นข้าราชการพลเรือนสามัญ
สำนักข่าวกรองแห่งชาติมีสำนักงานตั้งอยู่ภายในที่ดินของวังปารุสกวัน ที่ถนนราชดำเนินนอก แขวงดุสิต เขตดุสิต กรุงเทพมหานคร
ประวัติ
สำนักข่าวกรองแห่งชาติ เกิดขึ้นในช่วงที่ต่างประเทศเริ่มมีการพัฒนาองค์การข่าวกรองอย่างจริงจัง ทำให้รัฐบาลในสมัยของจอมพล ป. พิบูลสงคราม เล็งเห็นว่าประเทศไทยจำเป็นจะต้องมีหน่วยงานของรัฐที่กำกับดูแลและดำเนินการเกี่ยวกับข่าวสารต่าง ๆ ทั้งในทางปกติและทางลับ
รัฐบาลจึงได้จัดตั้ง กรมประมวลราชการแผ่นดิน สังกัดทบวงคณะรัฐมนตรีฝ่ายการเมืองขึ้น เมื่อวันที่ 1 มกราคม พ.ศ. 2497 โดยได้มีการแต่งตั้งให้พลตำรวจเอก เผ่า ศรียานนท์ อธิบดีกรมตำรวจในขณะนั้น เป็นอธิบดีกรมประมวลราชการแผ่นดินคนแรก (อีกตำแหน่งหนึ่ง)
ต่อมาในสมัยจอมพล สฤษดิ์ ธนะรัชต์ ได้มีการเปลี่ยนชื่อกรมประมวลราชการแผ่นดินเป็น กรมประมวลข่าวกลาง เมื่อวันที่ 2 ธันวาคม พ.ศ. 2502 และมีการเปลี่ยนชื่ออีกครั้งในรัฐบาลของพลเอก เปรม ติณสูลานนท์ เป็น สำนักข่าวกรองแห่งชาติ ตั้งแต่วันที่ 30 สิงหาคม พ.ศ. 2528 มีฐานะเป็นหน่วยข่าวแห่งชาติ ขึ้นตรงต่อนายกรัฐมนตรี
อำนาจหน้าที่
สำนักข่าวกรองแห่งชาติ มีอำนาจหน้าที่ตามพระราชบัญญัติดังนี้
จากพระราชบัญญัติที่เกี่ยวข้องดังกล่าว อำนาจหน้าที่ของสำนักข่าวกรองแห่งชาติ เป็นการปฏิบัติงานด้านข่าวกรอง การต่อต้านข่าวกรอง ข่าวกรองด้านการสื่อสารและการรักษาความปลอดภัยของภาคพลเรือน การติดตามสถานการณ์ทั้งภายในและในต่างประเทศที่มีผลกระทบต่อความมั่นคง เพื่อรายงานต่อนายกรัฐมนตรีและสภาความมั่นคงแห่งชาติ รวมถึงกระจายข่าวกรองที่มีผลกระทบต่อความมั่นคงของชาติไปยังหน่วยงานที่เกี่ยวข้องในการใช้งานเพื่อความเหมาะสม เป็นหน่วยงานกลางของประเทศในการประสานกิจการข่าวกรอง และเสนอนโยบายรวมถึงมาตรการในด้านข่าวกรองและการต่อต้านข่าวกรอง การรักษาความปลอดภัยภาคพลเรือต่อนายกรัฐมนตรี สภาความมั่นคงแห่งชาติ รวมถึงหน่วยงานราชการและรัฐวิสาหกิจ
โครงสร้าง
สำนักข่าวกรองแห่งชาติ ประกอบด้วย 4 ส่วน ดังนี้
ปาเต๊ะ (บริษัท)
บริษัทปาเต๊ะ (Pathé, อ่านตามเสียงคือ "ปาเต" ส่วนชื่อ "ปาเต๊ะ" เป็นชื่อที่ใช้ในประเทศไทย) เป็นชื่อบริษัทจัดจำหน่ายแผ่นเสียงฝรั่งเศสซึ่งมีกิจการอยู่ทั่วโลก ก่อตั้งโดยสองพี่น้อง ชาร์ลส และเอมิลี ปาเต เมื่อ ค.ศ. 1896 (พ.ศ. 2439) ภายหลังบริษัทโคลัมเบียกราโมโฟนคอมเพนีได้ควบรวมกิจการในเดือนธันวาคม ค.ศ. 1928 (พ.ศ. 2471) ปัจจุบันชื่อยี่ห้อ Pathé และ Pathé-Marconi ยังคงมีอยู่ ภายใต้การดูแลของบริษัทอีเอ็มไอ
สัญลักษณ์ของแผ่นเสียงยี่ห้อปาเต๊ะที่เป็นที่รู้จักคือตรา Discobolus (รูปเทพเจ้ากรีกขว้างจานเสียง) และตราไก่ (Crowing Cock) แต่แผ่นเสียงที่จำหน่ายในประเทศไทยสมัยรัชกาลที่ 5 ใช้รูปช้างเผือกเหยียบลูกโลกเป็นสัญลักษณ์
พระโคตมพุทธเจ้าในศาสนาฮินดู
อวตารของพระวิษณุ
ใน คัมภีร์ปุราณะ ระบุว่าพระวิษณุอวตารลงมาเป็นพระพุทธเจ้าเพื่อหลอกลวงให้ผู้คนปฏิเสธพระเวท  ส่วนเอกสารเมื่อคริสต์ศตวรรษที่ 13 ชื่อ คีตโควินทะ (Gitagovinda) ของชยเทวะ กวีไวษณพ ระบุว่าว่าพระวิษณุอวตารเป็นพระพุทธเจ้าเพื่อสั่งสอนมนุษย์และให้มนุษย์เว้นจากการฆ่าสัตว์ จากการศึกษาของคอนสตันซ์ โจนส์ และเจมส์ ดี. ไรอัน ระบุว่าพระพุทธเจ้าได้รับการเคารพนับถือจากชาวฮินดู เพราะมองว่า "ศาสนาพุทธคือฮินดูรูปแบบหนึ่ง" ส่วนคมกฤช อุ่ยเต็กเค่งระบุว่าชาวฮินดูมองว่า "ศาสนาพุทธคือฮินดูที่ปฏิรูปแล้ว" แต่พุทธศาสนิกชนไม่ยอมรับว่าพระพุทธเจ้าเป็นอวตารองค์หนึ่งของพระวิษณุ
ในไทย
ในไทยซึ่งมีศาสนาหลักคือศาสนาพุทธมาแต่ดั้งเดิม แม้แต่พราหมณ์ในราชสำนักทุกคนล้วนแต่เป็นพุทธศาสนิกชนที่นับถือเทพเจ้าฮินดูไปด้วย ไม่มีการกล่าวถึงพุทธาวตารเลย ใน คัมภีร์นารายณ์ยี่สิบปาง ของไทยไม่มีพุทธาวตาร หากแต่มีสมณาวตาร ซึ่งเป็นนักบวชทำหน้าที่แย่งศิวลึงค์จากอสูรตรีบุรัม แต่ใน คำกาพย์เรื่องพระศิวประติมา ซึ่งเป็นเอกสารสมัยรัตนโกสินทร์ กลับปรากฏเรื่องราวของพุทธาวตารไว้ ความว่า
ประเทศลิทัวเนีย
ลิทัวเนีย (Lithuania; Lietuva, ) หรือชื่ออย่างเป็นทางการคือ สาธารณรัฐลิทัวเนีย (Republic of Lithuania; Lietuvos Respublika) เป็นประเทศในภูมิภาคบอลติกของยุโรป เป็นหนึ่งในสามรัฐบอลติกและตั้งอยู่ริมชายฝั่งตะวันออกของทะเลบอลติก มีอาณาเขตติดต่อกับลัตเวียทางทิศเหนือ ติดต่อกับเบลารุสทางทิศตะวันออกและทิศใต้ ติดต่อกับโปแลนด์ทางทิศใต้ และติดต่อกับแคว้นคาลินินกราดของรัสเซียทางทิศตะวันตกเฉียงใต้ ลิทัวเนียมีเนื้อที่ 65,300 ตารางกิโลเมตร (25,200 ตารางไมล์) และมีประชากร 2.8 ล้านคน เมืองหลวงและเมืองที่ใหญ่ที่สุดคือวิลนีอัส ส่วนเมืองใหญ่อื่น ๆ ได้แก่ เกานัสและเกล็ยเปดา ชาวลิทัวเนียจัดอยู่ในกลุ่มภาษาศาสตร์ชาติพันธุ์บอลต์และพูดภาษาลิทัวเนียซึ่งเป็นหนึ่งในภาษากลุ่มบอลต์เพียงไม่กี่ภาษาที่ยังมีผู้ใช้อยู่ในปัจจุบัน
เป็นเวลานับพันปีที่ชายฝั่งตะวันออกเฉียงใต้ของทะเลบอลติกเป็นที่อยู่อาศัยของชนเผ่าบอลต์หลายเผ่า ในคริสต์ทศวรรษ 1230 มินเดากัสได้รวบรวมดินแดนลิทัวเนียเข้าเป็นหนึ่งเดียวแล้วก่อตั้งราชอาณาจักรลิทัวเนียเมื่อวันที่ 6 กรกฎาคม ค.ศ. 1253 ในคริสต์ศตวรรษที่ 14 แกรนด์ดัชชีลิทัวเนียเป็นประเทศที่ใหญ่ที่สุดในยุโรป ลิทัวเนีย เบลารุส ยูเครน รวมทั้งบางส่วนของโปแลนด์และรัสเซียล้วนเคยเป็นดินแดนของแกรนด์ดัชชีนี้ ราชบัลลังก์แห่งราชอาณาจักรโปแลนด์และแกรนด์ดัชชีลิทัวเนียเป็นรัฐร่วมประมุขโดยพฤตินัยตั้งแต่ ค.ศ. 1386 ผ่านการอภิเษกสมรสระหว่างสมเด็จพระราชินีนาถยัดวีกาแห่งโปแลนด์กับแกรนด์ดุ๊กยอกายลาแห่งลิทัวเนียซึ่งได้รับราชาภิเษกเป็นพระเจ้าววาดึสวัฟที่ 2 ยากีแยววอ ตามสิทธิ์ของคู่อภิเษก เครือจักรภพโปแลนด์–ลิทัวเนียได้รับการจัดตั้งขึ้นตามข้อตกลงสหภาพลูบลินในเดือนกรกฎาคม ค.ศ. 1569 และดำรงอยู่เป็นเวลานานกว่าสองศตวรรษก่อนจะถูกประเทศเพื่อนบ้านแบ่งแยกเอาดินแดนไประหว่าง ค.ศ. 1772–1795 โดยดินแดนส่วนใหญ่ของลิทัวเนียถูกผนวกเข้ากับจักรวรรดิรัสเซีย เมื่อสงครามโลกครั้งที่ 1 สิ้นสุดลง ได้มีการลงนามในรัฐบัญญัติเอกราชลิทัวเนียเมื่อวันที่ 16 กุมภาพันธ์ ค.ศ. 1918 เพื่อจัดตั้งสาธารณรัฐลิทัวเนียสมัยใหม่ขึ้น ระหว่างสงครามโลกครั้งที่ 2 ลิทัวเนียถูกสหภาพโซเวียตและเยอรมนีนาซีเข้ายึดครองตามลำดับ ในช่วงท้ายของสงครามใน ค.ศ. 1944 ระหว่างที่เยอรมนีถอนตัวออกไป สหภาพโซเวียตได้กลับเข้ายึดครองลิทัวเนียอีกครั้ง พลพรรคชาวลิทัวเนียทำสงครามกองโจรต่อต้านการยึดครองของสหภาพโซเวียตมาจนถึงต้นคริสต์ทศวรรษ 1950 เมื่อวันที่ 11 มีนาคม ค.ศ. 1990 หนึ่งปีก่อนการล่มสลายอย่างเป็นทางการของสหภาพโซเวียต ลิทัวเนียได้ผ่านร่างรัฐบัญญัติจัดตั้งรัฐลิทัวเนียขึ้นใหม่และกลายเป็นสาธารณรัฐโซเวียตแห่งแรกที่ประกาศเอกราช
ลิทัวเนียเป็นประเทศที่พัฒนาแล้ว โดยมีระบบเศรษฐกิจก้าวหน้ารายได้สูงและมีดัชนีการพัฒนามนุษย์อยู่ในระดับสูงมาก ได้รับการจัดอันดับที่ดีในด้านเสรีภาพพลเมือง เสรีภาพสื่อ เสรีภาพทางอินเทอร์เน็ต วิธีการปกครองระบอบประชาธิปไตย และความสงบสุข ลิทัวเนียเป็นสมาชิกของสหภาพยุโรป สภายุโรป ยูโรโซน ธนาคารเพื่อการลงทุนนอร์ดิก ความตกลงเชงเกน องค์การสนธิสัญญาแอตแลนติกเหนือ และองค์การเพื่อความร่วมมือและการพัฒนาทางเศรษฐกิจ นอกจากนี้ยังมีส่วนร่วมในกรอบความร่วมมือระดับภูมิภาคนอร์ดิก-บอลติกแปดและเป็นผู้สังเกตการณ์ถาวรในสภานอร์ดิก
ฝ่ายบริหาร
ระบบการเมือง มีการปกครองระบอบประชาธิปไตยแบบรัฐสภา มีประธานาธิบดีเป็นประมุขของประเทศ ซึ่งมาจากการเลือกตั้งโดยตรงมีวาระการดำรงตำแหน่งคราวละ 5 ปี ภายใต้รัฐธรรมปัจจุบันซึ่งประกาศใช้เมื่อวันที่ 25 ตุลาคม ค.ศ. 1992
ฝ่ายนิติบัญญัติ
รัฐสภาใช้ระบบสภาเดียว เรียกว่า เซย์มัส (Seimas) จำนวนสมาชิกสภาทั้งหมด 141 คน (71 คน มาจากการเลือกตั้งโดยตรง อีก 70 คน มาจากการเลือกตั้งแบบสัดส่วน) มีวาระดำรงตำแหน่งคราวละ 4 ปี พรรคการเมืองจะต้องได้รับคะแนนเสียงเกินร้อยละ 4 จากการลงคะแนนเสียงทั่วประเทศ จึงจะมีสิทธิเข้าร่วมในรัฐสภา ยกเว้นพรรคที่มาจากชนกลุ่มน้อย คณะรัฐบาลดำรงตำแหน่งเท่ากับวาระของสมาชิกรัฐสภาเว้นแต่สมาชิกคณะรัฐบาลจะลาออก หรือรัฐสภาลงมติไม่ไว้วางใจรัฐบาลด้วยเสียงข้างมากเด็ดขาด ประธานสภาเป็นผู้แต่งตั้งนายกรัฐมนตรี
สถานการณ์การเมือง
ปัจจุบันสถานภาพทางการเมืองของลิทัวเนียในสายตาของนานาชาตินั้นถือได้ว่ามีเสถียรภาพและเอื้ออำนวยต่อการค้าการลงทุน ภายหลังจากการถอนทหารรัสเซียออกจากลิทัวเนียตั้งแต่วันที่ 31 สิงหาคม ค.ศ. 1996 กอปรกับชนกลุ่มน้อยชาวรัสเซียในลิทัวเนียไม่มีบทบาทสำคัญทางการเมือง จึงส่งผลทำให้การบริหารบ้านเมืองของรัฐบาลลิทัวเนียในเรื่องชนกลุ่มน้อยค่อนข้างเป็นไปอย่างราบรื่นเมื่อเปรียบเทียบกับกลุ่มประเทศบอลติกอื่น ๆ ซึ่งได้แก่ ลัตเวียและเอสโตเนีย
การเข้าเป็นสมาชิกสหภาพยุโรป
เมื่อวันที่ 1 พฤษภาคม ค.ศ. 2004 ลิทัวเนียและประเทศเพื่อนบ้านในกลุ่มบอลติก คือ เอสโตเนียและลัตเวีย พร้อมด้วยสาธารณรัฐเช็ก ไซปรัส ฮังการี มอลตา โปแลนด์ สโลวีเนีย และสโลวาเกีย ได้เข้าเป็นสมาชิกใหม่ของสหภาพยุโรปอย่างสมบูรณ์
การเข้าเป็นสมาชิกองค์การสนธิสัญญาแอตแลนติกเหนือ
ลิทัวเนียได้รับเชิญให้เข้าร่วมเป็นสมาชิกขององค์การสนธิสัญญาแอตแลนติกเหนือ (เนโท) ใน ค.ศ. 2002 โดยรัฐบาลดำเนินนโยบายในเชิงรุกเพื่อสร้างความตื่นตัวและความกระตือรือร้นให้แก่ประชาชนเกี่ยวกับการเป็นสมาชิกภาพเนโทของลิทัวเนียในด้านต่าง ๆ และจะมีการติดต่อหารืออย่างต่อเนื่องกับประเทศสมาชิกเนโท เพื่อแสดงให้เห็นถึงความพร้อมของลิทัวเนีย
เมื่อวันที่ 26 มีนาคม ค.ศ. 2003 สมาชิกเนโท 19 ประเทศได้ลงนามในพิธีสารว่าด้วยการรับสมาชิกใหม่ 7 ประเทศ คือ บัลแกเรีย เอสโตเนีย ลัตเวีย ลิทัวเนีย โรมาเนีย สโลวาเกีย และสโลวีเนีย ที่กรุงบรัสเซลส์ ต่อมาเมื่อวันที่ 29 มีนาคม ค.ศ. 2004 ประเทศสมาชิกเนโทใหม่ทั้ง 7 ประเทศได้มอบภาคยานุวัตรสารให้แก่รัฐบาลสหรัฐที่กรุงวอชิงตัน ดี.ซี.
การพัฒนาสัมพันธไมตรีกับประเทศเพื่อนบ้าน
ลิทัวเนียให้ความสำคัญแก่การพัฒนาความสัมพันธ์และความเป็นหุ้นส่วนที่ใกล้ชิดกับโปแลนด์ การแสวงหาความร่วมมือในภูมิภาคยุโรปเหนือกับกลุ่มประเทศแถบทะเลบอลติกและกลุ่มประเทศนอร์ดิก การกระชับความร่วมมือกับรัสเซียโดยเฉพาะอย่างยิ่งด้านเศรษฐกิจ พลังงาน การคมนาคมขนส่ง รวมทั้งการขยายความร่วมมือกับเบลารุสและประเทศต่าง ๆ ในแถบทะเลดำ
การดำเนินนโยบายการทูตเชิงเศรษฐกิจและวัฒนธรรม
ลิทัวเนียจะมุ่งเน้นการพัฒนาในการส่งออกและการแสวงหาการลงทุนจากต่างประเทศเพื่อพัฒนาขีดความสามารถทางเศรษฐกิจของลิทัวเนีย ขณะเดียวกัน มุ่งเน้นให้ความสำคัญมากขึ้นแก่มิติความสัมพันธ์ทางด้านวัฒนธรรมกับประเทศต่าง ๆ เพื่อที่จะส่งผลเกื้อกูลต่อการดำเนินนโยบายต่างประเทศของลิทัวเนีย
การแบ่งเขตการปกครอง
การแบ่งเขตการปกครองตามระบบปัจจุบันมีมาตั้งแต่ ค.ศ. 1994 และได้รับการปรับปรุงใน ค.ศ. 2000 เพื่อให้เป็นไปตามข้อกำหนดของสหภาพยุโรป ลิทัวเนียประกอบด้วยเทศมณฑล (apskritis) 10 เทศมณฑล แต่ละเทศมณฑลแบ่งออกเป็นเทศบาล (savivaldybė) รวมทั้งหมด 60 เทศบาล และแต่ละเทศบาลแบ่งออกเป็นแขวง (seniūnija; ) รวมทั้งหมด 545 แขวง
เทศบาลกลายเป็นหน่วยการปกครองระดับแรกของลิทัวเนียนับตั้งแต่หน่วยงานบริหารของเทศมณฑลถูกยุบเลิกไปใน ค.ศ. 2010 บางเทศบาลมีฐานะเป็น "เทศบาลเขต" (มักเรียกสั้น ๆ ว่า "เขต") ในขณะที่บางเทศบาลมีฐานะเป็น "เทศบาลนคร" (บางครั้งเรียกสั้น ๆ ว่า "นคร") แต่ละเทศบาลมีฝ่ายบริหารที่มาจากการเลือกตั้ง การเลือกตั้งสมาชิกสภาเทศบาลแต่เดิมจัดขึ้นทุกสามปี แต่ในปัจจุบันจัดขึ้นทุกสี่ปี สภาเทศบาลจะแต่งตั้งกำนันแขวง (seniūnas; ) เพื่อปกครองแขวง นายกเทศมนตรีได้รับการเลือกตั้งทางตรงตั้งแต่ ค.ศ. 2015 ก่อนหน้านั้นมาจากการแต่งตั้งของสภาเทศบาล
แขวงซึ่งมีจำนวนมากกว่า 500 แขวงเป็นหน่วยการปกครองที่เล็กที่สุดและไม่มีบทบาทในการเมืองระดับชาติ มีหน้าที่หลักเพียงการให้บริการสาธารณะที่จำเป็นในท้องถิ่น เช่น การแจ้งเกิดและการแจ้งตายในชนบท เป็นต้น แขวงมีบทบาทมากที่สุดในภาคสังคม โดยพิสูจน์ทราบบุคคลหรือครอบครัวที่มีความขัดสนและจัดหาสวัสดิการรวมทั้งการบรรเทาทุกข์ในรูปแบบอื่น ๆ พลเมืองบางคนรู้สึกว่าแขวงไม่มีอำนาจอย่างแท้จริงและได้รับความสนใจน้อยเกินไป หาไม่แล้ว แขวงเหล่านี้อาจกลายเป็นแหล่งกำเนิดของความริเริ่มแก้ไขปัญหาในชนบทก็ได้
ประชากรศาสตร์
จากสำมะโนประชากรและเคหะใน ค.ศ. 2011 ลิทัวเนียมีประชากร 3,043,429 คน เป็นชาวลิทัวเนียร้อยละ 84.2 ชาวโปลร้อยละ 6.6 ชาวรัสเซียร้อยละ 5.8 ชาวเบลารุสร้อยละ 1.2 และชาวยูเครนร้อยละ 0.5 ภาษาราชการคือภาษาลิทัวเนียซึ่งเป็นภาษาแม่ของประชากรประมาณร้อยละ 85 ของประเทศ ประชากรนับถือศาสนาคริสต์นิกายโรมันคาทอลิกมากที่สุด แต่ชาวรัสเซียในลิทัวเนียนับถือศาสนาคริสต์นิกายอีสเทิร์นออร์ทอดอกซ์เป็นหลัก
ทางหลวงแผ่นดินหมายเลข 1263
ทางหลวงแผ่นดินหมายเลข 1263 [แยกทางหลวงหมายเลข 108 (ขุนยวม)-บรรจบทางหลวงหมายเลข 1088 (แม่นาจร)] เป็นทางหลวงแผ่นดินเชื่อมระหว่างอำเภอขุนยวม จังหวัดแม่ฮ่องสอน กับอำเภอแม่แจ่ม จังหวัดเชียงใหม่ ระยะทาง 66.725 กิโลเมตร ปัจจุบันใช้เป็นเส้นทางลัดสำหรับผู้ที่เดินทางระหว่างจังหวัดเชียงใหม่และแม่ฮ่องสอนตามทางหลวงแผ่นดินหมายเลข 108 (ถนนเชียงใหม่-ฮอด) จากอำเภอฮอด แยกเข้าสู่อำเภอแม่แจ่ม ไปยังอำเภอขุนยวมและเมืองแม่ฮ่องสอนโดยไม่ผ่านอำเภอแม่สะเรียงและแม่ลาน้อย หรือใช้เส้นทางผ่านทางหลวงแผ่นดินหมายเลข 1009 และ ทางหลวงแผ่นดินหมายเลข 1192 จากอำเภอจอมทอง ผ่านอุทยานแห่งชาติดอยอินทนนท์ เข้าสู่อำเภอแม่แจ่มและขุนยวมโดยไม่ผ่านอำเภอฮอด เส้นทางนี้สามารถเชื่อมโยงจังหวัดเชียงใหม่เข้าสู่แหล่งท่องเที่ยวที่สำคัญของจังหวัดแม่ฮ่องสอน คือน้ำตกแม่สุรินทร์ และทุ่งดอกบัวตอง ดอยแม่อูคอ ทั้งยังสามารถร่นระยะทางระหว่างเชียงใหม่และแม่ฮ่องสอนได้กว่า 80 กิโลเมตร
รายละเอียดของเส้นทาง
เป็นถนนขนาด 2 ช่องจราจร ไป-กลับ ผิวทางลาดยาง เส้นทางส่วนใหญ่เป็นทางคดเคี้ยวขึ้นลงเขา แต่ไม่สูงชันมากนัก อยู่ในความดูแลของสำนักงานทางหลวงที่ 1 (เชียงใหม่) กรมทางหลวง แบ่งการดูแลออกเป็น 2 ช่วง
ประวัติการก่อสร้างเส้นทาง
เดิมเส้นทางนี้ระหว่างกิโลเมตรที่ 0 ถึง 10.800 เป็นทางลำลอง กว้าง 3-4 เมตร เป็นทางดินตลอด ใช้ได้เฉพาะฤดูแล้ง ต่อมาหน่วยทหารช่างก่อสร้างที่ 4 ได้ก่อสร้างและขยายเป็นทางมาตรฐาน พร้อมกับก่อสร้างและบุกเบิกเส้นทางส่วนที่เหลือช่วงกิโลเมตรที่ 10.800-20.517 จากนั้นได้มอบสายทางนี้ให้กับกรมทางหลวงเมื่อวันที่ 1 สิงหาคม พ.ศ. 2523
อเมนโมส (พระราชโอรสในทุตโมสที่หนึ่ง)
อเมนโมส เป็นเจ้าชายแห่งอียิปต์โบราณ พระองค์มีพระชนม์ชีพอยู่ในราชวงศ์ที่สิบแปด และเป็นพระองค์ลูกชายคนโตและได้รับการแต่งตั้งเป็นรัชทายาทของฟาโรห์ทุตโมสที่หนึ่ง
อเมนโมสน่าจะประสูติมาก่อนที่พระราชบิดาของพระองค์จะขึ้นครองราชย์ ไม่ทราบว่าใครเป็นพระราชมารดาของพระองค์กับพี่ชายของพระองค์เจ้าชายวัดจ์โมส สันนิษฐานว่าพระมารดาของพระองค์น่าจะเป็นพระมเหสีอาโมส ซึ่งเป็นพระราชมารดาของฟาโรห์แฮตเชปซุตและเจ้าหญิงเนเฟรูบิติ หรือประสูติแต่ในพระมเหสีรอง พระนางมุทโนเฟรต ซึ่งเป็นพระราชมารดาของฟาโรห์ทุตโมสที่สอง
อเมนโมส ปรากฎอยู่ในภาพสลักใน El-Kab ซึ่งเป็นสุสานของพระองค์และวัดจ์โมส ใน Paheri ชิ้นส่วนของหินขนาดเล็กของอเมนโมส ได้รับการค้นพบถึงปีที่ 4 ของการครองราชย์ของฟาโรห์ทุตโมสที่หนึ่ง อเมนโมสถูกเขียนขึ้นในคาร์ทูธ ซึ่งโดยปกติจะถูกจำกัดให้ใช้กับฟาโรห์และพระราชินี มันเป็นเรื่องยากที่จะได้รับการสันนิษฐานว่าพระองค์อาจจะเป็นองค์รัชทายาท
กลุ่มอาการอักเสบหลายระบบในเด็ก
กลุ่มอาการการอักเสบหลายระบบในเด็ก (multisystem inflammatory syndrome in children, MIS-C; pediatric inflammatory multisystem syndrome, PIMS/PIMS-TS) หรือ กลุ่มอาการการอักเสบทั่วร่างกายในโควิด-19 (systemic inflammatory syndrome in COVID-19, SISCoV) เป็นโรคทั้งระบบที่พบได้น้อยและทำให้ผู้ป่วยมีไข้ร่วมกับมีการอักเสบรุนแรงภายหลังการได้รับเชื้อไวรัส SARS-CoV-2 ซึ่งทำให้เกิดโรคโควิด-19 และยังเชื่อกันว่าอาจพบเป็นภาวะแทรกซ้อนของการรับวัคซีนโควิด-19 ได้ด้วย ภาวะนี้สามารถทำให้เกิดภาวะฉุกเฉินทางการแพทย์ เช่น ช็อก (ร่างกายได้รับเลือดหล่อเลี้ยงไม่เพียงพอ), อวัยวะล้มเหลวระบบใดระบบหนึ่งหรือหลายระบบได้ สัญญาณเตือนคือการมีไข้ต่อเนื่องโดยไม่พบสาเหตุ ร่วมกับมีอาการรุนแรงต่างๆ ภายหลังการได้รับเชื้อที่ทำให้เกิดโควิด-19 ผู้ป่วยจำเป็นต้องได้รับการส่งต่อเพื่อรับการรักษาจากกุมารแพทย์โดยเร็ว และส่วนใหญ่จำเป็นต้องได้รับการรักษาในหออภิบาลผู้ป่วยหนัก
ลักษณะบางอย่างของผู้ป่วยโรคนี้มีความคล้ายคลึงกับที่พบในผู้ป่วยโรคคาวาซากิ ซึ่งเป็นโรคหลอดเลือดอักเสบชนิดหนึ่งที่พบได้ในเด็ก และยังมีอาการคล้ายคลึงกับโรคอักเสบทั่วร่างที่พบในเด็กอื่น ๆ เช่น กลุ่มอาการช็อกจากพิษ ติดเชื้อแบคทีเรียในกระแสเลือด และกลุ่มอาการแมโครเฟจถูกกระตุ้น
ชื่อ
ภาวะนี้ถูกกล่าวถึงด้วยชื่อต่าง ๆ ดังตัวอย่างต่อไปนี้
กลไก
ไม่ทราบพยาธิกำเนิด ไวรัส SARS-CoV-2 อาจมีบทบาทหลายอย่าง โดยสามารถทำหน้าที่เป็นตัวกระตุ้นจากสิ่งแวดล้อมสำหรับอาการป่วยทั้งทางตรงและทางอ้อม (โดยการปูทางสำหรับตัวกระตุ้นที่แตกต่างอื่น)
การเร่งโดยอาศัยแอนติบอดีสามารถช่วยให้ไวรัสเข้าสู่เซลล์เจ้าบ้านได้เช่นเดียวกับโรคคาวาซากิ โดยการพัฒนาแอนติบอดีได้รับการเสนอให้เป็นกลไกที่มีศักยภาพ การพิจารณาทางระบาดวิทยาทำให้กลไกหลังการติดเชื้อมีความเป็นไปได้   อาจเป็นไปพร้อมกับการพัฒนาของระบบภูมิคุ้มกันแบบจำเพาะต่อไวรัส มีผู้แนะนำว่าภาวะนี้อาจเกิดจากพายุไซโตไคน์ที่เกิดจากโควิด-19  ความสามารถที่เป็นลักษณะเฉพาะของไวรัสโคโรนาในการปิดกั้นการตอบสนองของอินเตอร์เฟียรอนประเภท I และประเภท III สามารถช่วยอธิบายพายุไซโตไคน์ที่ล่าช้าในเด็กที่ระบบภูมิคุ้มกันพยายามควบคุมการจำลองแบบของไวรัส SARS-CoV-2 หรือถูกครอบงำด้วยปริมาณไวรัสเริ่มต้นที่สูง กลุ่มเหตุการณ์ที่เป็นไปได้อันหนึ่งซึ่งนำไปสู่การตอบสนองของภูมิคุ้มกันมากเกินไปอาจเกี่ยวข้องกับการกระตุ้นโดยไวรัสในระยะเริ่มต้นของการกระตุ้นมาโครฟาจ ตามด้วยการกระตุ้นเซลล์ทีเฮลเปอร์ ซึ่งนำไปสู่การปลดปล่อยไซโตไคน์ การกระตุ้นของเซลล์มาโครฟาจ, นิวโทรฟิล และโมโนไซต์ ร่วมกับการกระตุ้นเซลล์บีและเซลล์พลาสมา และการผลิตแอนติบอดี
ยังไม่เป็นที่ทราบแน่ชัดว่าพยาธิสรีรวิทยาคล้ายกับกลุ่มอาการอักเสบในเด็กอื่น ๆ ที่มีลักษณะทางคลินิกที่คล้ายคลึงกันมากน้อยเพียงใด อาการทางคลินิกที่ทับซ้อนกันกับกลุ่มอาการที่มีสาเหตุต่างกัน (โรคคาวาซากิ, ภาวะช็อกจากพิษ, กลุ่มอาการกระตุ้นแมคโครฟาจ และภาวะฮีโมฟาโกไซติก ลิมโฟฮีสติโอไซโตซิสชนิดทุติยภูมิ) อาจอธิบายได้ด้วยการกระตุ้นภูมิคุ้มกันและความผิดปกติของวิถีการอักเสบที่คล้ายคลึงกัน ในแต่ละอาการเหล่านี้ พายุไซโตไคน์นำไปสู่ความล้มเหลวของอวัยวะหลายส่วน อาการเหล่านี้ร่วมกับ MIS-C และกรณีที่รุนแรงของ COVID-19 ทำให้ทั้งมีระดับสูงของเฟอร์ริติน (ที่ปล่อยออกมาโดยนิวโทรฟิล) และเกิดภาวะฮีโมฟาโกไซโตซิส
การอักเสบของต่อมน้ำเหลืองส่วนทางเดินอาหารและเยื่อแขวนลำไส้บ่อยครั้งเกิดขึ้นตามที่รับทราบกันว่า SARS-CoV-2 ชอบที่จะจำลองแบบในเซลล์เอ็นเทโรไซต์ สมาคมโรคคล้ายคาวาซากิกับโควิด-19 สนับสนุนมุมมองที่ว่า SARS-CoV-2 สามารถทำให้เกิดโรคหลอดเลือดอักเสบทั่วร่างกาย โดยการกำหนดเป้าหมายเยื่อบุผนังหลอดเลือดด้วยเอ็นไซม์เอซีอี 2 (angiotensin-converting enzyme 2) ซึ่งเป็นโปรตีนที่ไวรัสใช้เพื่อเข้าสู่เซลล์ แม้ว่าการติดเชื้อในระยะแรกจะทราบกันดีอยู่แล้วว่าสามารถก่อให้เกิดความเสียหายของภาวะกล้ามเนื้อหัวใจตายเฉียบพลันได้ การเกิดกล้ามเนื้อหัวใจอักเสบอาจเชื่อมโยงกับการอักเสบของระบบที่กระตุ้นโดยการตอบสนองของภูมิคุ้มกันที่ไม่เป็นระเบียบ มีข้อเสนอแนะว่าไวรัส SARS-CoV-2 อาจนำไปสู่ความเสียหายที่เกิดจากภูมิคุ้มกันต่อหัวใจและหลอดเลือดหัวใจผ่านทางภูมิคุ้มกันเชิงซ้อนหรือการตอบสนองของเซลล์ทีที่เพิ่มขึ้น
การทำความเข้าใจพยาธิสรีรวิทยาเป็นสิ่งสำคัญอันดับแรกในการวิจัย คำถามเกี่ยวกับกลไกระดับโมเลกุลที่นำไปสู่ความผิดปกติภายหลังการสัมผัสกับไวรัส SARS-CoV-2 ได้แก่ การระบุปัจจัยความไวแฝงรับโรคทางพันธุกรรมใด ๆ; ความเกี่ยวข้องใด ๆ กับไวรัสเฉพาะสายพันธุ์ย่อย; รูปแบบโมเลกุลใด ๆ ที่สามารถกระตุ้นการตอบสนองภูมิคุ้มกันต้านตนเอง/การอักเสบต้านตนเองอัตโนมัติได้ คำถามสำคัญอีกข้อหนึ่งคือกลไกระดับโมเลกุลที่กระตุ้นการตอบสนองของภูมิคุ้มกัน/การอักเสบต้านตัวเองในเด็กที่มีอาการ PMIS และผู้ใหญ่ที่ติดเชื้อโควิด-19 รุนแรง (รวมถึงการชักนำ IL-6 ที่มีความเข้มข้นสูง) มีความคล้ายคลึงหรือแตกต่างกันหรือไม่
การเชื่อมโยงที่เป็นไปได้กับโรคคาวาซากิกำลังอยู่ในระหว่างการอภิปราย มีการตั้งข้อสังเกตว่าสมมติฐานเด่นสำหรับการก่อโรคคาวาซากิยังเกี่ยวข้องกับการตอบสนองต่อการอักเสบมากเกินของการติดเชื้อไวรัส (เช่น โดยไวรัสอาร์เอ็นเอชนิดใหม่ ) ในเด็กที่มีความไวแฝงรับโรคทางพันธุกรรมบางคน และว่าตอนนี้ไวรัส SARS-CoV-2  "ถูกเพิ่มลงในรายการ" ของไวรัสตัวกระตุ้นที่เกี่ยวข้องแล้ว มีความหวังว่าการศึกษาอาการป่วยกรณีใหม่อาจช่วยให้เข้าใจกลไกที่ซ่อนอยู่เบื้องหลังโรคคาวาซากิ
ข้อเสนอบทบาทของวิถี STING
มีการเสนอบทบาทที่เป็นไปได้ของตัวกระตุ้นของยีนอินเตอร์เฟียรอนที่เรียกว่า STING ไวรัส SARS-CoV-2 มีความสามารถในการควบคุมโปรตีน STING (เข้ารหัสโดยโปรตีนทรานส์เมมเบรน TMEM173 และแสดงออกในถุงลม, เซลล์บุผนังหลอดเลือด และม้าม) ส่งผลให้เกิดการปลดปล่อยอินเตอร์เฟียรอน-เบตา และไซโตไคน์จำนวนมากจากการกระตุ้น NF-κB และ IRF-3 ในอาการ MIS-C สถานการณ์ดังกล่าวอาจนำไปสู่ภาพทางคลินิกที่คล้ายคลึงกับภาวะหลอดเลือดทำงานผิดปกติที่เกี่ยวข้องกับ STING ที่เริ่มมีอาการในวัยเด็ก (หรือที่เรียกว่า SAVI) ซึ่งเป็นภาวะที่มีไข้, มีอาการบาดเจ็บที่ปอด, การอักเสบของหลอดเลือด, กล้ามเนื้ออักเสบ, แผลที่ผิวหนัง (บางครั้งเป็นเนื้อร้ายชนิด acral necrosis) และหลอดเลือดโป่งพอง ความแปรปรวนในการแสดงและความรุนแรงของอาการ MIS-C อย่างน้อยอาจอธิบายได้บางส่วนโดยลักษณะที่แตกต่างในพหุสัณฐานของ TMEM173 ที่พบในประชากรกลุ่มต่าง ๆ
ขุนแผนแสนสะท้าน
ขุนแผนแสนสะท้าน เป็นละครโทรทัศน์ไทยที่สร้างขึ้นในปี พ.ศ. 2560 กล่าวถึงตัวละคร ขุนแผน ตัวละครเอกในเรื่อง ขุนช้างขุนแผน นำแสดงโดย ณ พบ ประสบลาภ, กัญจน์อมล เคล้าจิตพูลสุข, ด.ช.ธาวิน มงคลจักรวาฬ, สวีเดน ทะสานนท์ โอฬาร ชูชาญ, หาญณรงค์ กัสสุมาโส ออกอากาศทางช่องจ๊ะทิงจา ออกอากาศเป็นตอนๆ โดยมีขุนแผน, โหงพราย, กุมารทอง และทหารทั้ง 3 ของขุนแผน เป็นตัวละครหลัก
ตัวละครหลัก
มีชื่อเดิมว่า พลายแก้ว เป็นคนเรียบง่าย สุขุม เคร่งขรึม เที่ยงตรง ยุติธรรม หลังจากเข้ารับราชการได้มีความดีความชอบ สมเด็จพระพันวษาทรงแต่งตั้งให้มียศเป็น ขุนแผนแสนสะท้าน และให้เดินทางไปดำรงตำแหน่งเจ้าเมืองกาญจนบุรี ซึ่งมี พันจา, หัวหมู่เข้ม, พลทหารขำ, โหงพราย และ กุมารทอง ติดตามรับใช้ แต่ขุนแผนเองก่อนจะเป็นเจ้าเมืองได้ก็ต้องพบอุปสรรค เพราะก่อนหน้าที่จะเดินทางมาถึงกาญจนบุรี เจ้าทองลั่น ได้สวมรอย แอบอ้างเป็นขุนแผน แล้วกระทำย่ำยีชาวบ้านจนได้รับความเดือดร้อน มิหนำซ้ำเมื่อขึ้นเป็นเจ้าเมืองแล้ว ยังต้องเจอกับจอมขมังเวทย์ต่างๆ ที่จ้องจะเอาชนะ และสังหารขุนแผน อีกทั้งยังต้องเผชิญกับแรงกดดันจากคำใส่ร้ายป้ายสีของ เจ้าพระยาฉิม พี่ชายของพระมเหสีพระพันวษา ผู้จ้องกำจัดขุนแผนให้สิ้นซาก เพื่อไม่ให้เป็นเสี้ยนหนามต่อการครองอำนาจของตนอีก แต่ผลสุดท้าย พวกเขาเหล่านั้นก็มักแพ้ภัยตัวเองเสมอ
นางโหงพราย รับบทโดย กัญจน์อมล เคล้าจิตพูลสุข
ผีสาวผู้ติดตามขุนแผน มีนิสัยขึ้หึงตามประสาวัยสาว รักขุนแผนสุดหัวใจ ยอมทำทุกอย่างตามที่ขุนแผนสั่ง แม้ว่าบางอย่างจะขัดใจตนบ้างก็ตาม มีศักดิ์เป็นน้าของกุมารทอง
กุมารทอง รับบทโดย ด.ช. อภิรักษ์ ตั้งสถาพรพันธ์, ด.ช. ถิรคุณ ศรีชู, ด.ช. ธาวิน มงคลจักรวาฬ
ลูกชายของขุนแผนกับ นางบัวคลี่ ที่ถูกผ่าท้อง มีความสามารถพิเศษคือ สามารถแปลงตัวเป็นขุนแผนได้ แต่กุมารทองจะแปลงร่างได้ก็ต่อเมื่อขุนแผนเจอปัญหา หรือไม่สามารถทำการใดได้ในขณะนั้น รักนางโหงพรายผู้น้าเสมอแม่ของตน
พันศร รับบทโดย สวีเดน ทะสานนท์
นายทหารยศพัน มีนิสัยเคร่งขรึม เคร่งครัดต่อกฎและคำสั่งของขุนแผนที่สุด เขาเองเป็นหลานของ ขุนพัน (ตัวละครขุนพันปรากฏตัวในตอน 'นางรำ') ได้รับราชโองการให้มาติดตามรับใช้ขุนแผนแทนพันจาที่ถูกเรียกตัวกลับไป มีตำแหน่งรองเจ้าเมืองกาญจนบุรี
หัวหมู่เข้ม รับบทโดย หาญณรงค์ กับสสุมาโส
นายทหารยศหัวหมู่ เป็นคนเคร่งครัดต่อกฎระเบียบ และคำสั่งที่สุด ติดตามรับใช้ขุนแผนมาตั้งแต่แรก และเป็นอีกหนึ่งคนที่ต้องคอยดูแล โหม ลูกเศรษฐีคนหนึ่งที่ไม่เอาการให้เป็นทหาร ดังที่พ่อแม่ฝากฝัง เป็นเพื่อนกับ พลทหารขำ
พลตระเวนขำ/ พลขำ รับบทโดย โอฬาร ชูชาญ
พลทหารลาดตระเวน มีนิสัยขี้เล่น ร่าเริง รักสนุก เป็นเพื่อนรักเพื่อนเกลอกับหัวหมู่เข้ม มักจะไปไหนมาไหนด้วยกันเสมอ
ขุนทองจันทร์ รับบทโดย สุระ มูรธานนท์
ปลัดเมืองกาญจนบุรี ถูกราชสำนักส่งมาดูแลเมืองกาญจนบุรีแทนขุนขุนแผน ยามขุนแผนออกตรวจราชการ และคอยรับเรื่องร้องทุกข์ของประชาชนที่เมืองกาญจนบุรี
โหม รับบทโดย สุรศักดิ์ สุวรรณวงษ์
ลูกชายเศรษฐีผู้ไม่เอาไหน มักสร้างเรื่องราวให้พ่อแม่ปวดหัวเสมอ ดังนั้น ท่านเศรษฐีจึงได้ฝากฝังเจ้าโหมให้เป็นพลทหารอยู่รับใช้ขุนแผน เพื่อหวังให้ขุนแผนอบรมสั่งสอน ให้เขาเป็นคนดีมีวิชา
ตัวละครที่ไม่ปรากฏตัวแล้ว
พันจา รับบทโดย ศิษฑา ตาบโกไสย
นายทหารยศพัน ติดตามขุนแผนมาเป็นคนแรก เป็นคนที่มักเจออันตรายก่อนผู้ใดเสมอ ในตอน ปอบ เขาถูกสังหารจนเสียชีวิต แต่เคราะห์ยังดีที่ชะตาไม่ถึงฆาต ขุนแผนจึงสามารถชุบชีวิตคืนได้ ปัจจุบันถูกเรียกตัวกลับกรุงศรีอยุธยา แล้วพระพันวษาก็ส่งพันศรมาติดตามรับใช้ขุนแผนแทน
กีฬาทวิกีฬาฤดูหนาวในโอลิมปิกฤดูหนาว 2014
กีฬาทวิกีฬาฤดูหนาวในโอลิมปิกฤดูหนาว 2014 เป็นการแข่งขันกีฬาทวิกีฬาฤดูหนาวในกีฬาโอลิมปิกฤดูหนาวครั้งที่ 22 จัดขึ้นที่ลอราไบธลอนและสกีคอมเพล็กซ์, ในครัสยานา โพลียานา, เมืองโซชี, ดินแดนครัสโนดาร์, สหพันธรัฐรัสเซีย ระหว่างวันที่ 8-22 กุมภาพันธ์ พ.ศ. 2557
รอบคัดเลือก
จะมีโควตาสูงสุด 220 ที่นั่งสำหรับนักกีฬาเพื่อแข่งขัน (ชาย 160 คนและหญิง 160 คน)
สโมสรฟุตบอลอาร์เซนอลในฤดูกาล 2020–21
ฤดูกาล 2020–21 เป็นฤดูกาลที่ 29 ของอาร์เซนอลในพรีเมียร์ลีก ฤดูกาลที่ 105 โดยรวมในลีกสูงสุดและเป็นฤดูกาลที่ 101 ติดต่อกันบนลีกสูงสุดของฟุตบอลอังกฤษ สโมสรได้เข้าร่วมฤดูกาลใน พรีเมียร์ลีก, เอฟเอคัพ, อีเอฟแอลคัพ, เอฟเอคอมมิวนิตีชีลด์ และ ยูฟ่ายูโรปาลีก.
ข้อมูลผู้เล่นชุดหลัก
ผู้เล่นและหมายเลขเสื้ออัปเดตล่าสุดเมื่อวันที่ 4 ตุลาคม ค.ศ. 2020 หมายเหตุ: Flags indicate national team as has been defined under FIFA eligibility rules. Players may hold more than one non-FIFA nationality.
เงินที่จ่าย
ฤดูร้อน: ▼ £ ไม่เปิดเผย (~ 81,590,000)
ฤดูหนาว: £0
รวม: ▼ £ ไม่เปิดเผย (~ 81,590,000)
เงินที่ได้รับ
ฤดูร้อน: ▲ £ ไม่เปิดเผย (~ 28,025,000)
ฤดูหนาว: £0
รวม: ▲ £ ไม่เปิดเผย (~ 28,025,000)
รายรับ-รายจ่าย
ฤดูร้อน: ▼ £ ไม่เปิดเผย (~ 28,025,000)
ฤดูหนาว: £0
รวม: ▼ £ ไม่เปิดเผย (~ 28,025,000)
แมตช์
โปรแกรมการแข่งขันฤดูกาล 2020/21 ได้ประกาศออกมาเป็นที่เรียบร้อยแล้วเมื่อวันที่ 20 สิงหาคม ค.ศ. 2020.
เอฟเอคัพ
การจับสลากรอบสามจะมีขึ้นในวันที่ 30 พฤศจิกายน, กับสโมสรจาก พรีเมียร์ลีก และ อีเอฟแอลแชมเปียนชิป ทั้งหมดเข้าสู่การแข่งขัน.
อีเอฟแอลคัพ
การจับสลากสำหรับสองรอบทั้งรอบสองและรอบสามได้รับการยืนยันเมื่อวันที่ 6 กันยายน, ถ่ายทอดสดทาง สกาย สปอร์ตส์ โดย ฟิล แบบบ์.
รอบแบ่งกลุ่ม
การจับสลากรอบแบ่งกลุ่มจะจัดขึ้นเมื่อวันที่ 2 ตุลาคม ค.ศ. 2020.
รอบ 32 ทีมสุดท้าย
การจับสลากรอบ 32 ทีมสุดท้ายได้จัดขึ้นเมื่อวันที่ 14 ธันวาคม ค.ศ. 2020.
รอบ 16 ทีมสุดท้าย
การจับสลากสำหรับรอบ 16 ทีมสุดท้าย ได้จัดขึ้นเมื่อวันที่ 26 กุมภาพันธ์ ค.ศ. 2021.
รอบก่อนรองชนะเลิศ
การจับสลากสำหรับรอบก่อนรองชนะเลิศ ได้จัดขึ้นเมื่อวันที่ 19 มีนาคม ค.ศ. 2021.
รอบรองชนะเลิศ
การจับสลากสำหรับรอบรองชนะเลิศได้จัดขึ้นเมื่อวันที่ 19 มีนาคม ค.ศ. 2021, หลังการจับสลากรอบก่อนรองชนะเลิศ. หากพวกเขาเอาชนะสลาเวีย ปราก, เดอะ กันเนอร์สจะต้องเผชิญหน้าเช่นกัน บิยาร์เรอัล หรือ ดีนาโมซาเกร็บ. บิยาร์เรอัลชนะ 3–2 เหนือดินาโม, หมายความว่าผู้จัดการของบิยาร์เรอัล อูไน เอเมรี จะเผชิญหน้ากับอดีตทีมของเขาในรอบรองชนะเลิศ. เอเมรีเคยได้นำทางอาร์เซนอลเข้าสู่รอบชิงชนะเลิศในปี 2019, อาจจะเป็นช่วงเวลาที่โดดเด่นที่สุดของเขาในช่วง 18 เดือนที่อาร์เซนอลระหว่า เดือนพฤษภาคม ค.ศ. 2018 และเดือนพฤศจิกายน ค.ศ. 2019.
อำเภอค่ายบางระจัน
ค่ายบางระจัน เป็นอำเภอหนึ่งของจังหวัดสิงห์บุรี
ประวัติ
อำเภอค่ายบางระจันเดิมเป็นพื้นที่ส่วนหนึ่งของอำเภอบางระจัน กำเนิดขึ้นมาเนื่องจากเมื่อ พ.ศ. 2509 คณะรัฐมนตรีในสมัยนั้นได้พิจารณาเห็นว่าการบูรณะค่ายบางระจันอันเป็นสถานที่ชาวบ้านบางระจันได้สร้างวีรกรรมปรากฏ จารึกอยู่ในประวัติศาสตร์ชาติไทยตอนปลายสมัยกรุงศรีอยุธยา เมื่อ พ.ศ. 2308 เป็นเรื่องสำคัญเพราะเป็นวีรกรรม ซึ่งแสดงถึงความสามัคคี กล้าหาญ อดทน เสียสละ และเหนือสิ่งอื่นใด คือความรักชาติอันยิ่งใหญ่สมควรเป็นตัวอย่างอันดีงาม แก่อนุชนไทยรุ่นหลังที่จะจดจำไปชั่วกัลปวสาน จึงมอบให้กระทรวงมหาดไทยกับกระทรวงศึกษาธิการ ร่วมกันพิจารณาฟื้นฟูบูรณะค่ายบางระจัน ซึ่งขณะนั้นคงมีเหลือแต่ซากเจดีย์ และวิหารเล็ก ๆ ที่ปรักหักพังกับเนินดินที่ใช้เป็น แนวกำบังต่อสู้พม่าเหลืออยู่เป็นบางตอนเท่านั้น
ป๊อป ทีม อีพิค
ป๊อป ทีม อีพิค เป็นซีรีส์มังงะดิจิตัลและเว็บคอมิกสี่ช่องญี่ปุ่นแนวตลกเหนือจริง เขียนเรื่องและวาดภาพโดยบูกูบุ โอกาวะ เริ่มเผยแพร่ทางเว็บไซต์มังงะไลฟ์วินของสำนักพิมพ์ทาเกโชโบะในเดือนสิงหาคม พ.ศ. 2557 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 5 ซีรีส์อนิเมะโทรทัศน์ดัดแปลงสร้างโดยสตูดิโอคามิคาเซโดงะ และอำนวยการผลิตโดยบริษัทคิงเรกคอดส์ ออกอากาศทางช่อง BS11 ตั้งแต่เดือนมกราคมถึงมีนาคม พ.ศ. 2561 และออกอากาศตอนพิเศษสองตอนในเดือนเมษายน พ.ศ. 2562 ฤดูกาลที่สองสร้างโดยสตูดิโอคามิคาเซโคงะ และสเปซเนโกะคอมพานี ออกอากาศตั้งแต่เดือนตุลาคมถึงธันวาคม พ.ศ. 2565
อำเภอค่ายบางระจัน
ประวัติ
ผลการประชุมของคณะกรรมการฟื้นฟูบูรณะค่ายบางระจัน ครั้งที่ 1/2509 เมื่อวันที่ 19 มกราคม พ.ศ. 2509 มีข้อหนึ่งว่า “การบูรณะท้องที่ให้เจริญก็เช่นเดียวกัน มอบให้กระทรวงมหาดไทยพิจารณาดำเนินการ ทั้งนี้ ขอให้จังหวัดทำ เรื่องเสนอกระทรวงมหาดไทยให้จัดตั้ง กิ่งอำเภอค่ายบางระจันขึ้นที่ตำบลบางระจัน เพื่อให้ท้องที่นี้เกิดความเจริญเป็นปึกแผ่นด้วย” ในที่สุดกระทรวงมหาดไทยได้มีประกาศลงวันที่ 17 มกราคม พ.ศ. 2515 แบ่งท้องที่อำเภอบางระจันตั้งเป็น กิ่งอำเภอค่ายบางระจัน ให้อยู่ในเขตการปกครองของอำเภอบางระจัน จังหวัดสิงห์บุรี ทั้งนี้ตั้งแต่วันที่1 กุมภาพันธ์ 2515 เป็นต้นไป และต่อมาได้รับการจัดตั้งเป็นอำเภอ เมื่อวันที่ 9 กันยายน พ.ศ. 2519
ที่ตั้งและอาณาเขต
อำเภอค่ายบางระจันตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอค่ายบางระจันแบ่งเขตการปกครองย่อยออกเป็น 6 ตำบล ได้แก่
การปกครองส่วนท้องถิ่น
ท้องที่อำเภอค่ายบางระจันประกอบด้วยองค์กรปกครองส่วนท้องถิ่น 7 แห่ง ได้แก่
ฟุตบอลทีมชาติโครเอเชีย
ฟุตบอลทีมชาติโครเอเชีย (Croatia national football team; Hrvatska nogometna reprezentacija) เป็นฟุตบอลทีมชาติจากประเทศโครเอเชีย ภายใต้การดูแลของสหพันธ์ฟุตบอลโครเอเชีย เคยเข้าร่วมฟุตบอลโลก 5 ครั้ง และฟุตบอลชิงแชมป์แห่งชาติยุโรป 6 ครั้ง
ในฟุตบอลโลก 2018 ที่ประเทศรัสเซีย ทีมชาติโครเอเชียสามารถสร้างประวัติศาสตร์ในการเข้ารอบชิงชนะเลิศฟุตบอลโลกเป็นครั้งแรก โดยในรอบรองชนะเลิศเอาชนะทีมชาติอังกฤษไป 2-1 โดยก่อนหน้านี้ผลงานที่ดีที่สุดในฟุตบอลโลกคือ ได้ที่ 3 ในปี ค.ศ. 1998 ที่ประเทศฝรั่งเศส โดยเอาชนะเนเธอร์แลนด์ไปได้ 1–2 ในรอบชิงที่ 3
ประวัติ
สมาพันธ์ฟุตบอลโครเอเชียก่อตั้งในวันที่ 13 มิถุนายน ค.ศ. 1912 ในจักรวรรดิออสเตรีย-ฮังการี ซึ่งโครเอเชีย เป็นประเทศที่เกิดใหม่ช่วงที่เป็นรัฐอิสระระหว่างปี ค.ศ. 1940–ค.ศ. 1945 ได้ผนวกรวมตัวกับประเทศยูโกสลาเวีย จึงแยกตัวออกมาเป็นรัฐอิสระในปี ค.ศ. 1990 ทำให้ในยุคแรกนักฟุตบอลทีมชาติโครเอเชียจะเป็นนักฟุตบอลทีมชาติยูโกสลาเวียมาก่อน โดยนัดสุดท้ายที่นักฟุตบอลทั้ง 2 ชาติเล่นร่วมกันในนามทีมชาติยูโกสลาเวีย คือ การพบกับสวีเดน เมื่อวันที่ 16 พฤษภาคม ค.ศ. 1991 และเข้าเป็นสมาชิกฟีฟ่าในปลายปี ค.ศ. 1992 และได้รับการจัดอันดับเป็นครั้งแรกจากฟีฟ่าให้เป็นที่ 125 ของโลก เมื่อเดือนมีนาคม ค.ศ. 1994
ฟุตบอลชิงแชมป์แห่งชาติยุโรป 2016
ในฟุตบอลชิงแชมป์แห่งชาติยุโรป 2016 หรือยูโร 2016 ที่ฝรั่งเศส โครเอเชียอยู่ในกลุ่มดี ร่วมกับ สเปน (แชมป์เก่า), ตุรกี และสาธารณรัฐเช็ก โครเอเชียได้ผ่านเข้าไปสู่รอบ 16 ทีมสุดท้าย ซึ่งเป็นรอบการแข่งขันที่แพ้แล้วคัดออก ด้วยคะแนนเป็นอันดับหนึ่ง โดยมีผลงานเด่น คือ เอาชนะสเปน ซึ่งเป็นแชมป์เก่าและถูกมองว่าเหนือกว่าได้ 1–2 ในนัดสุดท้ายของรอบแรก
ฟุตบอลโลก 2018
ในฟุตบอลโลก 2018 ที่ประเทศรัสเซีย โครเอเชียอยู่ในกลุ่ม ดี ร่วมกับไนจีเรีย, อาร์เจนตินา และทีมชาติร่วมทวีปเดียวกันอย่างไอซ์แลนด์ โครเอเชียทำผลงานในรอบแบ่งกลุ่มได้ดีโดยเอาชนะได้ทั้งสามนัด ได้แก่ ชนะไนจีเรีย 2–0 ชนะอาร์เจนตินา 3–0 และชนะไอซ์แลนด์ 2–1 ผ่านเข้าสู่รอบ 16 ทีมสุดท้ายได้สำเร็จ
ในรอบ 16 ทีมสุดท้าย โครเอเชียเสมอกับเดนมาร์กในช่วงต่อเวลาพิเศษ 1–1 และสามารถเอาชนะการยิงลูกโทษไปได้ 3–2 ต่อมาในรอบก่อนรองชนะเลิศ โครเอเชียเสมอในช่วงต่อเวลาพิเศษอีกครั้งกับเจ้าภาพอย่างรัสเซีย 2–2 สุดท้ายสามารถเอาชนะการยิงลูกโทษ 4–3 ต่อมาในรอบรองชนะเลิศ โครเอเชียสามารถเอาชนะอังกฤษในช่วงต่อเวลาพิเศษไปได้ 2–1 และในรอบชิงชนะเลิศ โครเอเชียพ่ายแพ้ต่อฝรั่งเศส 4–2 ทำให้จบเพียงรองชนะเลิศ แต่นั่นก็ถือเป็นผลงานที่ดีที่สุดในฟุตบอลโลกของโครเอเชีย
ผู้เล่น
รายชื่อผู้เล่น 26 คนที่ถูกเรียกตัวในการแข่งขัน ฟุตบอลโลก 2022
''ข้อมูลการลงเล่นและการทำประตูนับถึงวันที่ 25 กันยายน พ.ศ. 2565 หลังจากการพบกับ ออสเตรีย''
สี
ชุดแข่งขันของโครเอเชียได้ถูกออกแบบใน ปี ค.ศ. 1990 โดยจิตรกร มิโรสลาฟ ซูเตจ์ ซึ่งเป็นผู้ออกแบบตราแผ่นดิน แม้ว่าจะถูกดัดแปลงเล็กน้อยโดยล็อตโต (ในปี ค.ศ. 1998 ตาหมากรุกได้ย้ายไปอยู่ด้านขวา ขณะที่ด้านซ้ายเป็นสีขาวล้วน) และไนกี้ ตั้งแต่ดั้งเดิม ตาหมากรุกถูกนำมาใช้เป็นสัญลักษณ์ของเอกลักษณ์ของชาติและการออกแบบที่คล้ายกันถูกนำมาใช้ในการแข่งขันกีฬาระดับโลกทั้งหมดของทีมชาติโครเอเชีย
ประวัติชุดแข่งขัน
หมายเหตุ: ในการแข่งขันฟุตบอลชิงแชมป์แห่งชาติยุโรป 2016 ชุดแข่งขันของโครเอเชียได้รับการโหวตจากผู้อ่านเว็บไซต์สำนักข่าวสกายสปอร์ตว่าเป็นชุดแข่งขันที่สวยที่สุดในครั้งนี้ เป็นอันดับ 2 (โดยอันดับ 1 คือ ฝรั่งเศส) และการแข่งขันรอบแรก โครเอเชียสวมชุดแข่งขันแบบที่ 2 ซึ่งเป็นสีน้ำเงินล้วนทั้ง 3 นัด
เกียรติประวัติ
รายการหลัก
รายการรอง
26 มิถุนายน
วันที่ 26 มิถุนายน เป็นวันที่ 177 ของปี (วันที่ 178 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 188 วันในปีนั้น
อัน โบ-ฮย็อน
อัน โบ-ฮย็อน (เกิด 16 พฤษภาคม ค.ศ. 1988) เป็นนักแสดงและนายแบบชาวเกาหลีใต้ เดิมทีเขาเดบิวต์เป็นนายแบบในปี 2007 นับตั้งแต่การแสดงของเขาในปี 2014 เขาได้ปรากฏตัวในภาพยนตร์และละครโทรทัศน์หลายเรื่องรวมถึง ชีวิตเพื่อชาติ รักนี้เพื่อเธอ (2016 ), ด็อกโกรีไวน์ด (2018), เฮอร์ไพรเวตไลฟ์ (2019) ประสบความสำเร็จและมีชื่อเสียงจากการแสดงเรื่อง  ธุรกิจปิดเกมแค้น (2020) เขายังคงประสบความสำเร็จกับรายการเน็ตฟลิกซ์เรื่อง มายเนม (2021) และละครของ tvN เรื่องยูมีส์เซล
ภาพยนตร์
ผลงานซีรีส์
แหล่งข้อมูลอื่น
1988
ไดนาไมต์
ไดนาไมต์ (Dynamite) เป็นวัตถุระเบิดที่อาศัยหลักการระเบิดของไนโตรกลีเซอรีน (nitroglycerin) โดยการใช้ดินเบา (diatomaceous earth หรือ Kieselguhr) เป็นตัวดูดซับ
ไดนาไมต์เป็นผลงานการประดิษฐ์ของอัลเฟรด โนเบล นักเคมีและวิศวกรชาวสวีเดน เมื่อ พ.ศ. 2409 และได้จดสิทธิบัตรเมื่อปี พ.ศ. 2410 โดยปกติแล้วจะขายในเป็นแท่ง มีความยาวประมาณ 8 นิ้ว และเส้นผ่าศูนย์กลาง 1 นิ้ว (แต่ก็มีในขนาดอื่น ๆ ด้วย) ไดนาไมต์ถือเป็นระเบิดที่มีอานุภาพสูง ซึ่งหมายความว่า ใช้การจุดประทุ (detonation) แทนที่จะเป็นการลุกไหม้ (deflagration)
ลีอาห์ อีซาดอรา เบห์น
ณ ปัจจุบัน พระบรมวงศานุวงศ์นอร์เวย์ ประกอบด้วย
โดยพระบุตรของ เจ้าหญิงมาร์ธา ลุยเซอ ถึงจะเป็นสามัญชน แต่หากดำรงสายพระโลหิตจากสมเด็จพระราชาธิบดีฮารัลด์ที่ 5 และถูกจัดให้อยู่ในลำดับการสืบราชบัลลังก์ มีสิทธิ์ในการทำงานในฐานะพระราชวงศ์
อารูบาในโอลิมปิกเยาวชนฤดูร้อน 2018
ประเทศอารูบา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอารูบาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 4 ชนิดกีฬา ผลการแข่งขันครั้งนี้ประเทศอารูบาไม่ได้รับเหรียญรางวัลใด ๆ
วอลเลย์บอลชายหาด
ผลการแข่งขันดังนี้ :
อีสต์มิดแลนส์
ภาคมิดแลนส์ตะวันออกของอังกฤษ หรือ ภาคอีสต์มิดแลนส์ของอังกฤษ (East Midlands) เป็นหนึ่งในเก้าภูมิภาคของประเทศอังกฤษที่ครอบคลุมอาณาบริเวณตอนกลางทางตะวันออกที่เรียกกันว่า “มิดแลนส์” ที่ประกอบด้วย 6 มณฑล ได้แก่ ดาร์บิเชอร์, เลสเตอร์เชอร์, รัทแลนด์, นอร์แทมป์ตันเชอร์, นอตทิงแฮมเชอร์ และส่วนใหญ่ของลิงคอล์นเชอร์ โดยเขตแดนของดาร์บิเชอร์, เลสเตอร์เชอร์ และนอตทิงแฮมเชอร์ มักจะรู้จักรวมกันว่า “เทรนต์ล็อก” (Trentlock) ภาคมิดแลนส์ตะวันออกมีเนื้อที่ 15,627 ตารางกิโลเมตร ในปี ค.ศ. 2001 มีประชากรทั้งหมดประมาณ 4,172,179 คนโดยมีความหนาแน่นของประชากรเป็นจำนวน 267 ต่อหนึ่งตารางกิโลเมตร จุดที่สูงที่สุดคือ คินเดอร์ สเคาท์ (Kinder Scout]) ในดาร์บิเชอร์ในอุทยานแห่งชาติพีกดิสตริก ที่สูง 636 เมตร
ฟรันเชสโก เบลลิสซีโม
ฟรันเชสโก เบลลิสซีโม (Francesco Bellissimo) เกิดเมื่อวันที่ 3 มกราคม ค.ศ. 1979 เป็นเชฟชาวอิตาลี
อ้างอิง
1979
พรานบูรพ์
พรานบูรพ์ หรือ จวงจันทร์ จันทร์คณา (29 มีนาคม พ.ศ. 2444 - 6 มกราคม พ.ศ. 2519) นักแต่งเพลงไทย เป็นคนแรกผู้ปฏิรูปรูปแบบเพลงไทยประกอบละครร้อง จากท่วงทำนองเพลงไทยเดิมที่มีลูกเอื้อนให้มีลักษณะสากลยิ่งขึ้น อาจกล่าวว่า พรานบูรพ์คือผู้ริเริ่มเพลงไทยสากลก็ได้  มีผลงานสร้างชื่อเสียงคือ ละครร้องเรื่อง "จันทร์เจ้าขา" และ "โรสิตา"
วัยต้น
จวงจันทร์ จันทร์คณาเป็นบุตรของหลวงราชสมบัติ (จันทน์) นายอำเภอเมือง และนางสร้อย เกิดเมื่อวันเสาร์ที่ 29 มีนาคม พ.ศ. 2444 ที่ อ.เมือง จังหวัดเพชรบุรีมีน้องสาวร่วมบิดา มารดา 1 คน คือ "นางสังวาลย์ มณิปันตี" (ถึงแก่กรรม) เนื่องจากบิดาเป็นข้าราชการ ซึ่งต้องโยกย้ายไปรับราชการตามต่างจังหวัดต่างๆ เมื่อเติบวัยที่จะเข้าศึกษาได้ บิดาได้ย้ายมาจังหวัดราชบุรี จึงได้เข้าเรียนหนังสือที่"วัดสัตนาถ" จังหวัดราชบุรี เรียนอยู่ได้ไม่นานบิดาก็ถึงแก่กรรม ขณะนั้นมีอายุได้ 7 ปี มารดาได้พากลับบ้านเดิมที่จังหวัดสุราษฎร์ธานีได้เรียนหนังสือต่อจนอายุได้ 11 ปี จึงได้เข้าเรียนต่อที่โรงเรียนสวนกุหลาบวิทยาลัย ระหว่างที่ศึกษาอยู่ที่โรงเรียนสวนกุหลาบนั้น นอกจากจะได้รับเลือกเข้าเล่นฟุตบอลในทีมโรงเรียนแล้ว ยังสามารถเล่นยูโด และไวโอลินได้ดีอีกด้วย
เมื่อจบชั้น ม.8 จากโรงเรียนสวนกุหลาบฯ ได้เข้าศึกษาต่อที่คณะรัฐศาสตร์ จุฬาลงกรณ์มหาวิทยาลัยโดยมีจุดมุ่งหมายที่จะเป็นนายอำเภอ แต่อาจารย์เห็นว่าตัวเล็กจะเป็นนายอำเภอคงไม่เหมาะ จึงย้ายคณะไปเรียนวิศวกรรมศาสตร์ เมื่อเรียนถึงปี 2 มารดาถึงแก่กรรม และไม่มีทุนเรียนต่อ จึงออกจากจุฬาลงกรณ์มหาวิทยาลัย
วัยหนุ่ม
เมื่อออกจากมหาวิทยาลัย กำลังเป็นระยะที่คณะละครราตรีพัฒนา เดินทางกลับจากสหรัฐอเมริกา จึงได้เริ่มชีวิตละครด้วยการบอกบทหลังฉาก ขณะเดียวกันก็เขียนบทกวีในนาม "อำแดงขำ" เรื่องอ่านเล่นในนามปากกา "รักร้อย" และเริ่มแต่งบทละครเรื่อง "ทะแกล้วทหารสามเกลอ" ขึ้นเป็นเรื่องแรก ได้รับผลสำเร็จอย่างดี จนได้เป็นผู้แต่งบทละครและกำกับการแสดงเอง เริ่มใช้นามปากกา "พรานบูรพ์" ครั้งแรก เมื่อเขียนเรื่อง "เหยี่ยวทะเล"
จวงจันทร์ จันทร์คณาเป็นผู้ริเริ่มดัดแปลงเพลงในละครร้องที่มีลูกคู่ร้องรับ มาสู่แบบสากล เนื่องจากยุคนั้นมีลูกคู่ยืดยาดเกินควร จึงใส่เนื้อร้องเต็มหรือตัดให้กระชับแทนลูกคู่ ใช้ดนตรีคลอ และใช้เครื่องดนตรีฝรั่งบรรเลงแทนเครื่องพิณพาทย์ลาดตะโพนฉับแกระ  จนเป็นที่นิยมกันมาก
เมื่อคณะละครราตรีพัฒนาระงับการแสดงเพราะเจ้าของมีภารกิจทางด้านโรงภาพยนตร์เพิ่มขึ้น จึงเข้าทำงาน น.ส.พ.ประจำกองบรรณาธิการเดลิเมล์รายวัน เขียนเรื่องสั้น เรื่องยาว และบทพากย์การ์ตูนใน "น.ส.พ.เดลิเมล์วันจันทร์"
ต่อมาได้จัดตั้งคณะละครชื่อ "ศรีโอภาส" ภายหลังเปลี่ยนชื่อเป็น "จันทโรภาส" ละครที่ได้รับความนิยมมากที่สุด คือเรื่อง "จันทร์เจ้าขา" ซึ่งถ่ายทำเป็นภาพยนตร์ เมื่อ พ.ศ. 2499 แสดงนำโดย "เจือ จักษุรักษ์", "สายสนม นางงามเพชรบุรี" และ "น้อย จันทร์คณา"
ไรแมนตาดีน
ไรแมนตาดีน (Rimantadine; ชื่อระหว่างประเทศที่ไม่มีเจ้าของ ถูกขายภายใต้ชื่อการค้า Flumadine) เป็นยาต้านไวรัสที่ได้รับการลงทะเบียนแล้ว ซึ่งมีไว้จัดการและหยุดการติดเชื้อจากไวรัสไข้หวัดใหญ่ เอ ไรแมนตาดีนยังบรรเทาอาการต่าง ๆ เช่น ไข้ ทั้งไรแมนตาดีนและอะแมนตาดีนเป็นสารที่มาจากอะดาแมนเทน เมื่อใช้กับผู้ป่วยที่มีอาการน้อยกว่า ไรแมนตาดีนมีผลมากกว่าอะแมนตาดีน องค์การอาหารและยาสหรัฐ (FDA) ยอมรับให้ใช้ไรแมนตาดีนใน ค.ศ. 1994
ไรแมนตาดีนได้รับการยอมรับให้ใช้ในทางการแพทย์ใน ค.ศ. 1993 ตัวอย่างจากไข้หวัดใหญ่สายพันธุ์ใหม่ 2009 และไข้หวัดใหญ่ประจำฤดูกาล H3N2 มีการต้านไรแมนตาดีน และในปัจจุบันไม่แนะนำให้รักษาไข้หวัดใหญ่กับไรแมนตาดีนแล้ว
เรือลาดตระเวนชั้นมัตสึชิมะ
เรือลาดตระเวนชั้นมัตสึชิมะ (Matsushima-class cruiser) เป็นเรือลาดตระเวนคุ้มกันของกองทัพเรือจักรวรรดิญี่ปุ่น (IJN) โดยมีเรือสามลำที่ตั้งชื่อตามจุดชมวิวที่มีชื่อเสียงที่สุดสามแห่งในญี่ปุ่น ซึ่งทั้งหมดได้ใช้ต่อสู้ในสงครามจีน–ญี่ปุ่นครั้งที่หนึ่งและสงครามรัสเซีย-ญี่ปุ่น
เรือลาดตระเวนชั้นมัตสึชิมะ ประกอบด้วยเรือสามลำคือ เรือลาดตระเวนมัตสึชิมะ, เรือลาดตระเวนอิตสึกูชิมะ และ เรือลาดตระเวนฮาชิดาเตะ
หนังสติ๊ก
หนังสติ๊ก (slingshot) เป็นอาวุธวิธีโค้งด้วยมือ ขนาดเล็ก ทำจากไม้ง่าม โดยมียาง 2 เส้นยึดอยู่ที่ง่ามทั้งสอง อีกด้านของยางทั้งสองเส้นจะติดกับแถบหนังที่ใช้ใส่สิ่งของที่จะยิงออกไป
ผู้ที่จะทำการยิง จะจับตัวด้ามไม้ด้วยมือข้างที่ถนัด ใส่สิ่งของ (เช่นลูกกระสุนดินเหนียวปั้นกลม, ลูกแก้ว, ลูกปืน หรือ ก้อนหิน) ไว้ที่แถบหนัง กำแถบหนังไว้ด้วยมือข้างที่ไม่ถนัด ดึงให้ยืดออกตามความแรงที่ต้องการ เล็งให้ตรงเป้าหมาย แล้วจึงปล่อยแถบหนัง สิ่งของที่ใส่ไว้ก็จะถูกดีดออกไปกระทบเป้าหมาย
จตุรงค์ โกลิมาศ
จตุรงค์ โกลิมาศ ชื่อเล่น เอ็กซ์ (เกิด 28 ตุลาคม พ.ศ. 2512) เป็นนักร้อง และนักแสดงชาวไทย เป็นหนึ่งในสมาชิกวงบอยแบนด์ชื่อว่า ไฮแจ็ค สังกัด อาร์.เอส. โปรโมชั่น ส่วนผลงานละครแสดงละครโทรทัศน์เรื่องแแรกคือเรื่อง ตองหนึ่ง ทางช่อง 7
เดวิดโปรดักชัน
บริษัท เดวิดโปรดักชัน (株式会社デイヴィッドプロダクション (Kabushiki-gaisha Deividdo Purodakushon); David Production Inc.) เป็นสตูดิโอแอนิเมชันของญี่ปุ่น เป็นบริษัทลูกของฟูจิเทเลวิชัน
การก่อตั้ง
บริษัทก่อตั้งขึ้นโดยโคจิ คาจิตะ อดีตประธานและโปรดิวเซอร์ของบริษัทกอนโซะ และไทโตะ โอคิอุระ โปรดิวเซอร์ผู้ช่วย ในเดือนกันยายน พ.ศ. 2550 หลังจากออกจากบริษัทกอนโซะ งานแรกของของบริษัทคือการรับจ้างทำแอนิเมชัน แต่ในปี ค.ศ. 2552 เดวิด โปรดักชั่นได้สร้างแอนิเมชันเต็มรูปแบบของตนเองเป็นเรื่องแรกคือเรื่อง Ristorante Paradiso.
ฟูจิเทเลวิชันได้รับสตูดิโอเป็นบริษัทลูกในวันที่ 1 สิงหาคม พ.ศ. 2557
ชื่อของบริษัทมีที่มาจากเรื่องราวของดาวิดและโกไลแอธ ในคัมภีร์ไบเบิล เพื่อแสดงออกถึง "[การสร้างสรรค์]แอนิเมชันที่ดีพร้อมการเล่าเรื่องและตัวละครที่ยอดเยี่ยม" แม้จะเป็นสตูโอที่เล็กกว่าสตูดิโอที่มีชื่อเสียงอื่น ๆ ชื่อของบริษัทยังเป็นคำย่อของ  "Design Audio & Visual Illusion Dynamics" ซึ่งแสดงถึงแอนิเมชันที่มีพลวัตของสตูดิโอ
โยอันนิส มาโลจีนิส
โยอันนิส มาโลจีนิส (Ιωάννης Μαλοκίνης; ค.ศ. 1880 – ค.ศ. 1942) เป็นนักว่ายน้ำชาวกรีก เขาเข้าร่วมในกีฬาโอลิมปิกฤดูร้อน 1896 ในเอเธนส์
เขาได้รับรางวัลเหรียญทองในรายการกะลาสีเรือฟรีสไตล์ 100 เมตร ด้วยเวลา 2:20.4 นาที
ประเทศบาฮามาสในโอลิมปิกเยาวชนฤดูร้อน 2018
ประเทศบาฮามาส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติบาฮามาสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 2 ชนิดกีฬา ผลการแข่งขันครั้งนี้ประเทศบาฮามาสไม่ได้รับเหรียญรางวัลใด ๆ
กีฬาบอบสเลในโอลิมปิกฤดูหนาว 2014
รอบคัดเลือก
จะมีโควตาสูงสุด 170 ที่นั่งสำหรับนักกีฬาเพื่อแข่งขัน (ชาย 130 คนและหญิง 40 คน)
ตำบลป่าแดด (อำเภอแม่สรวย)
ป่าแดด เป็นตำบลหนึ่งในอำเภอแม่สรวย จังหวัดเชียงราย พื้นที่ทั้งตำบลอยู่ในเขตองค์การบริหารส่วนตำบลป่าแดด
ภูมิศาสตร์
ตำบลป่าแดดมีเนื้อที่ประมาณ 228 ตารางกิโลเมตร หรือ 142,500 ไร่ มีพื้นที่ส่วนใหญ่เป็นภูเขา และบางส่วนเป็นที่ราบ มีป่าไม้ค่อนข้างสมบูรณ์ เป็นต้นกำเนิดแม่น้ำแม่ตาช้าง ซึ่งเป็นแม่น้ำสำคัญของตำบล มีอาณาเขตติดต่อดังนี้
องค์การบริหารส่วนตำบลป่าแดด ตั้งอยู่ หมู่ที่ 15 บ้านทุ่งรวงทอง อำเภอแม่สรวย จังหวัดเชียงราย อยู่ทางทิศตะวันตกเฉียงใต้ของที่ทำการอำเภอแม่สรวย ระยะทางห่างจากที่ทำการอำเภอแม่สรวย อยู่ 7 กิโลเมตร บนเส้นทางหลวงหมายเลข 109 ถนนสายอำเภอแม่สรวย จังหวัดเชียงราย – อำเภอฝาง จังหวัดเชียงใหม่
หมู่บ้าน
ตำบลป่าแดดประกอบด้วยหมู่บ้านจำนวน 22 หมู่บ้าน ดังนี้
ประชากร
ข้อมูลประชากรจากฝ่ายทะเบียนอำเภอแม่สรวย จำนวนครัวเรือนทั้งสิ้น 4,086 ครัวเรือน ประชากรรวมทั้งสิ้น 11,157 คน แยกเป็นชาย 5,528 คน หญิง  5,629 คน มีความหนาแน่นเฉลี่ย 48.93 คน/ตารางกิโลเมตร
ในเขตตำบลป่าแดด จากข้อมูลพบว่ามีความหนาแน่นของประชากรเท่ากับ 47.75 คนต่อตารางกิโลเมตร ตำบลป่าแดดมีพื้นที่ทั้งหมดประมาณ 228 ตารางกิโลเมตร 142,500 ไร่ แต่สภาพพื้นที่ส่วนใหญ่จะเป็นที่ราบสลับกับภูเขาที่สูงชัน ประชากรส่วนใหญ่จะตั้งที่อยู่อาศัยบริเวณที่ราบ มีประชากรบางส่วนที่จะตั้งที่อยู่อาศัยบนภูเขา ประชากรส่วนใหญ่จะกระจุกตัวอยู่บริเวณที่ราบเชิงเขา
เศรษฐกิจ
การประกอบอาชีพในตำบล ได้แก่ เกษตรกรรม เช่น ทำนา ทำสวน ทำไร่ เลี้ยงสัตว์ ฯลฯ หัตถกรรม เช่น ทอผ้า จักสาน ฯลฯ อุตสาหกรรมในครัวเรือน ค้าขาย รับราชการ รับจ้าง
ศาสนา
ประชากรส่วนใหญ่นับถือศาสนาพุทธ แต่มีประชากรบางส่วนในพื้นที่หมู่ที่ 9, 11, 18, 21 ส่วนใหญ่เป็นอาข่า และลาหู่ถือศาสนาคริสต์ ศาสนสถานทางพุทธศาสนา จำนวน 5 แห่ง ได้แก่ และมีโบสถ์คริสตจักร จำนวน 4 แห่ง
การคมนาคม
ตำบลป่าแดดมีเส้นทางคมนาคมทางบกสายหลัก ที่ใช้ติดต่อระหว่างหมู่บ้าน ตำบลและอำเภอ ดังนี้
การไฟฟ้า
ตำบลป่าแดด มีไฟฟ้าใช้ทุกหมู่บ้าน แต่มีบางครัวเรือนในหมู่ที่ 1, 3, 5, 7, 9, 11, 15, 16, 18, 20 และ หมู่ที่ 21 ยังไม่มีไฟฟ้าใช้เนื่องจากตั้งอยู่ในพื้นที่ห่างไกล และอยู่ในเขตป่าสงวน
วัดกองกาน
วัดกองกาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ศึก อำเภอแม่แจ่ม จังหวัดเชียงใหม่
วัดกองกานตั้งวัดเมื่อ พ.ศ. 1974 ได้รับพระราชทานวิสุงคามสีมาเมื่อวันที่ 2 เมษายน พ.ศ. 2530 ที่มาของชื่อวัดกองกาน เพี้ยนมาจากคำว่า "ก๋องคาน" ในภาษาคำเมือง แปลว่า กองไม้คาน มาจากการมีผู้มีจิตศรัทธามาทำบุญเป็นจำนวนมากสมัยก่อน พากันเอาไม้คานหาบข้าวของมากองไว้เพื่อกราบไหว้บูชา ภายหลังได้ยึดถือเอาวันขึ้น 15 ค่ำ เดือน 8 เหนือ (เดือน 8 เป็ง) เป็นวันทำบุญพระเจ้าตนหลวง เป็นประเพณีสืบทอดจนปัจจุบัน
ประวัติของวัดนั้น เดิมมีชื่อว่า วัดศรีเมืองมา เจ้าผู้ครองนครแห่งล้านนาหลายเมืองร่วมกันสร้างขึ้นพร้อมกับการสร้างพระเจ้าตนหลวง ในราวพุทธศตวรรษที่ 19–20 ต่อมาวัดถูกทิ้งร้างไป เสนาสนะผุพังไปคงเหลือแต่องค์พระถูกต้นเถาวัลย์ขึ้นปกคลุม จนเมื่อ พ.ศ. 2380–90 ผู้คนมาอยู่อาศัยทำไร่ทำสวนบริเวณนี้ ได้แผ้วถางพื้นที่จนพบเห็นพระพุทธรูป เกิดความศรัทธาจึงชักชวนกันมาช่วนแผ้วถางทำความสะอาดพื้นที่สร้างวัดขึ้นมาใหม่ปิดทององค์พระให้สวยงาม
อาคารเสนาสนะที่สำคัญ ได้แก่ วิหารพระเจ้าตนหลวง อุโบสถ และศาลาบาตร ปูชนียวัตถุที่สำคัญ คือ พระเจ้าตนหลวง เป็นพระพุทธรูปปางมารวิชัย หน้าตักกว้าง 10 ศอก 9 นิ้ว